Implantációs Műtéti Beleegyező Nyilatkozat

Alulírott………………………………………………….………………………….szül.hely,idő…………………………………………………………………..………… lakcím………………………………………………………………………………..TAJ szám……………………………………………………………….…kijelentem         
és aláírásommal tanúsítom, hogy a személyes orvosi találkozások nyomán állapotom/betegségem természetét megértettem. Megismertem a lehetséges kezelési formákat, a fogászati implantáció műtéti eljárásokat, a kezelés/műtét esetleges és lehetséges szövődményeit, azok kockázatát, valamint a kezelés/műtét elmaradásának kockázatait és szövődményeit.
Megerősítem, hogy érthető tájékoztatást kaptam a kezelés szükségességéről, a kezelés elmaradásának valószínű következményeiről, az előrelátható orvosi intézkedések jellegéről, lefolyásáról, terjedelméről, mértékéről a beavatkozás lényegéről és azokról az okokról, amiért ezek orvosi szempontból előnyt jelentenek, az ezzel összefüggő, elkerülhetetlen hátrányos következményekről, lehetséges kockázatokról és gyakoribb szövődményekről és veszélyekről, várható eredményekről, kilátásokról. Tudomásul veszem, hogy az orvostudomány és a sebészet nem egzakt tudomány, az implantáció eredménye előre nem garantálható és hogy a szakszerű kezelés ellenére is előfordulhatnak nem várt szövődmények, melyek a gyógyulást kedvezőtlenül befolyásolhatják. 
Tudomásul veszem, hogy az átlagosnál magasabb kockázatot jelenthet a kivizsgálás során általam a kezelőorvosommal nem közölt vagy a rendelkezésre álló diagnosztikai eszközökkel fel nem derített betegségek, eltérések fennállása.
Elismerem, hogy a kezelőorvos a fogászati implantátum beültetés melletti más fogpótlási lehetőségekről -úgymint fix, részleges kivehető, teljes kivehető pótlás- tájékoztatott, azok előnyeiről, hátrányairól személyemre vonatkozóan felvilágosított és minezeket figyelembe véve döntöttem az implantálás  módszere mellett.
Tudomásul veszem, hogy a tervezett beavatkozás elmaradása esetén bekövetkezhet csontvesztés, meglévő fogak körüli előrehaladó tasakképződés, fogágy pusztulás, a meglévő fogak érzékennyé válása, meglazulása és ennek következtében szükségessé válhat újabb fogeltávolítás is.
A fogpótlás elmaradása miatt lehetségesek állkapocsízületi problémák és ezekkel összefüggésben fejfájás kialakulása, illetve a hiányos fogazattal való rágás miatt kialakulhat nyaki és hátizomba sugárzó fájdalom és izomfáradság, valamint emésztési problémák.
Tudomásul veszem, hogy a fogászati implantátumokkal idegen anyag kerül behelyezésre az állcsontokba. Az implantátum beültetését követően a csont szerkezetétől függően 4-6 hónap elteltével készíthető el az implantátumra a végleges pótlás.
Tudomásul veszem, hogy a beavatkozás következtében lehetséges a meglévő fogak sérülése, fogmedercsont sérülése, törése, felszívódása, állcsont törése, repedése, szomszédos fogak, fogcsírák sérülése, törése, elhalása, felszívódása, implantátum törése, implantálás során alkalmazott anyagok kötőszöveti résekbe való kerülése, ebből fakadó gyulladás, implantátum körüli nyálkahártya gyulladása, csontvesztéssel, felszívódással járó gyulladás, tasakképződés a fogágyban, az implantáció helyének befertőződése , gyulladása, ciszta kialakulása.
Tudomásul veszem továbbá, hogy az implantáció következtében lehetséges a környező lágyrészek sérülése, a nyálkahártya gyulladásos , fertőzéses jelenségek kialakulása ( pl.afta, herpesz) varratok szétnyílása, lebeny gyulladása, elhalása.
Tudomásul veszem továbbá, hogy bekövetkezhet az anatómiai képletek sérülése, gyulladása, károsodása, az arcüreg megnyílása, gyulladása, implantátum arcüregbe jutása, orrüreg megnyílása, vérzése, idegek sérülése, ennek következtében átmeneti, tartós vagy végleges érzészavar, érzéskiesés zsibbadás, fájdalom, izmok funkciózavara, bénulása, erek sérülése.
Tudomásul veszem, hogy előfordulhatnak a műtét során használt anyagokkal, gyógyszerekkel szemben fellépő allergiás reakciók.
Tudomásul veszem, hogy a műtét eredményeként előfordulhat sebfájdalom, arcduzzanat, ödéma, arclilulás, kékülés, utóvérzés szájzár, étkezési nehezítettség, az alsó ajak és a nyelv átmeneti zsibbadása, orrvérzés , szelelés, gyulladás, esetenként arcidegzsába jellegű tünetek, mely elváltozások pontos időtartalma nem mondható meg előre.
Tudomásul veszem, hogy a csontgyógyulás egyes személyenként eltérő és előfordulhat, hogy az implantátumok bizonyos esetekben nem csontosodnak be, így el kell távolítani. Bekövetkezhet az implantátum meglazulása, törése, a ragasztás lazulása, a fogpótlás törése, leplezés lepattanása. Az implantátumokra készített fogpótlásokkal kapcsolatos szövődmények hasonlóak a nem implantációs fogpótlások szövődményeihez.
Kijelentem, hogy a kezelőorvos részletesen kioktatott a szájhigiénés tudnivalókról és arról, hogy az implantáció sikeressége jelentős részben attól függ, hogy a szájhigiénére vonatkozó előírásokat betartom-e. A dohányzás, nagyfokú alkoholfogyasztás és cukorbetegség a műtéti terület, különösen az íny gyógyulását hátrányosan befolyásolja és veszélyezteti az implantáció sikerét.
Tudomásul veszem, hogy jogom van a felajánlott kezelések, műtétek bármelyikének visszautasítására, illetve jelen belegyező nyilatkozatomnak a beavatkozás előtti írásban történő visszavonására. Kijelentem, hogy a visszautasítás következtében állapotomban bekövetkező változásért, szövődményekért, a kezelési eredmény alakulásáért orvosaimat felelősség nem terheli.
A műtét során alkalmazott érzéstelenítő vagy egyéb orvosság a járművezetést, veszélyes eszközök és gépek használatát kedvezőtlenül befolyásolják, így azt csak saját felelőségre vállalom.
Tudomásul veszem, hogy az implantációt követően a sebgyógyulás időszakában ( 8-16 nap) a megbeszéltek szerinti kontrollra , továbbá a garancia biztosításához évi két alkalommal professzionális szájhigiéniai kezelés és évenkénti röntgenkontroll szükséges.
Tudomásul veszem, hogy az előírt kontroll vizsgálatok, illetve azon kötelességem, hogy bármilyen rendellenesség észlelése esetén haladéktalanul jelentkezem a beavatkozást végző orvosnál, elmulasztása miatt minden hátrányos következményért kizárólag én tartozom felelőséggel.
Kijelentem, hogy a kezelőorvos a kezelési terv alapján ismertette velem az implantációs fogpótlás felmerülő anyag és munkadíj költségeit, melyet megállapodásunk szerint vállalok megfizetni.
Kijelentem, hogy egészségügyi állapotomról, kórtörténetemről a legjobb tudásom szerinti részletes tájékoztatást adtam, különös tekintettel az általam ismert gyógyszerre fellépő kóros íny és bőrreakciókra, valamint egyéb allergiás és szokatlan reakcióimra, abnormális vérzésre való hajlamomra, dohányzási, alkohol és drogfogyasztási szokásaimról.
Kellő idő állt rendelkezésemre, hogy szabadon dönthessek arról, hogy milyen kezelést szeretnék, így beleegyezem, hogy a felajánlott implantációs műtétet rajtam a kezelőorvos elvégezze. Az előrelátható orvosi intézkedésekkel és kezelésmódokkal egyetértek.
A kezelés olyan kiterjesztéséhez és változtatásokhoz,- mind a tervezett műtét alatt vagy után,- amelyek az orvosi intézkedések alkalmazása során előre nem látható okból szükségesek vagy célszerűnek mutatkoznak az implantáció sikere szempontjából, már most hozzájárulok. Beleegyezem továbbá a műtét során alkalmazott anyagok megváltoztatásába is, amennyiben a beavatkozást végző orvos ennek szükségességét ítéli meg.
Az implantációs műtéttel kapcsolatban felmerült kérdésekre részletes felvilágosító válaszokat kaptam, kezelőorvosom kielégítően tájékoztatott.
Kijelentem, hogy a fenti nyilatkozatom akaratommal mindenben megegyezik, tájékoztatás megértése alapján minden kényszertől mentesen adom és ezt aláírásommal megerősítem.
Megjegyzések………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………
Veszprém,…………………………………………….

